बाइकिङलाई स्टाइलिस अनुभवमा बदल्न तपाईं पञ्जासँग पनि अभ्यस्त हुनुहुन्छ । बजारमा लेदर, फ्याब्रिक, फुल्ली प्याडेड, फिञ्गरलेसलगायत डिजाइन उपलब्ध छन् । तीमध्ये तपाईं आफ्नो चाहनाअनुसार सुहाउँदो रोजेर प्रयोग गर्न सक्नुहुन्छ । लेदर (छाला) पञ्जा त परम्परागत नै भइगयो । तर, लचिलोपन रुचाउनेहरूका लागि नाइलनका पञ्जा पनि उपयुक्त हुन सक्छ । सुरक्षा, आराम तथा प्रविधिका दृष्टिकोणले आफूलाई उपयुक्त लाग्ने पञ्जा रोजेर प्रयोग गर्न सक्नुहुन्छ । तर, पञ्जा हातमा फिटिङ हुने हुनुपर्छ । धेरै सानो वा ठूलो भएमा यसले दुर्घटनासमेत निम्त्याउन सक्ने हुँदा यसको छनोट गर्दा केही चनाखो भने अवश्य हुनुपर्छ ।
